open-index/open-wikipedia-markdown huggingface dataset:
אנתוני רובינסון

**אנתוני רובינסון** (באנגלית: **Antonee Robinson**; נולד ב-8 באוגוסט 1997 במילטון קינס שבאנגליה) הוא כדורגלן אמריקאי המשחק בעמדת המגן השמאלי בקבוצת פולהאם מהפרמייר ליג ובנבחרת ארצות הברית.

## קריירת מועדונים
רובינסון גדל במחלקת הנוער של אברטון.

ב-4 באוגוסט 2017 הושאל רובינסון מאברטון לבולטון וונדררס מהפוטבול ליג צ'מפיונשיפ. ב-9 באוגוסט ערך את הופעת הבכורה שלו במועדון, בניצחון 1–2 על קרו אלכסנדרה במסגרת הסיבוב הראשון של גביע הפוטבול ליג. ב-9 בספטמבר ערך את הופעת הבכורה שלו בליגה, בהפסד 0–3 למידלסברו במסגרת המחזור השישי לעונת . בסך הכל ערך 30 הופעות ליגה במדי המועדון.

ב-3 באוגוסט 2018 הושאל רובינסון לוויגאן את'לטיק מהפוטבול ליג צ'מפיונשיפ. ב-15 ביולי 2019 חתם על חוזה לשלוש עונות במועדון. בסך הכל ערך 64 הופעות ליגה במדי המועדון, בהן הבקיע שער אחד.

ב-20 באוגוסט 2020 חתם רובינסון בפולהאם מהפרמייר ליג. בעונת 2024/2025 רשם 10 בישולים במדי הקבוצה.

## קריירה בינלאומית
ב-28 במאי 2018 ערך רובינסון את הופעת הבכורה שלו בנבחרת ארצות הברית, בניצחון 0–3 על נבחרת בוליביה במשחק ידידות. ב-8 בספטמבר 2021 הבקיע את שער הבכורה שלו בנבחרת, בניצחון 1–4 על נבחרת הונדורס במסגרת מוקדמות מונדיאל 2022.

נכלל בסגל נבחרת ארצות הברית לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים אמריקאים
קטגוריה:מגני כדורגל אנגלים
קטגוריה:מגני כדורגל אמריקאים
קטגוריה:כדורגלני אברטון
קטגוריה:כדורגלני בולטון וונדררס
קטגוריה:כדורגלני ויגאן את'לטיק
קטגוריה:כדורגלני פולהאם
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אמריקאים שנולדו ב-1997
סינופארם

**סינופארם** (באנגלית: **Sinopharm** או**China National Pharmaceutical Group Corporation** (**CNPGC**) ), היא חברה בבעלות ממשלת הרפובליקה העממית של סין, שבסיסה בבייג'ינג. קבוצת התרופות הלאומית של סין הייתה בפיקוח של הוועדה לפיקוח וניהול נכסים בבעלות המדינה. חברת סינופארם דורגה במקום ה-109 ברשימת Fortune Global 500  לשנת 2021.

## היסטוריה
חברת סינופארם נוסדה בתור China National Pharmaceutical Group Corporation (Chinese), ב-26 בנובמבר 1998, כחברת אחזקות של China National Pharmaceutical Corporation. בשנת 2009 היא מוזגה עם China National Biotec Group (Chinese). בנובמבר 2017, חברת הבת שלה ווהאן, מכון למוצרים ביולוגיים, נקנסה בגין מכירת 400,520 חיסוני DPT  לא יעילים.

## חיסונים ל-COVID-19
החיסון Sinopharm BIBP COVID-19, הידוע גם בשם BBIBP-CorV, או חיסון Sinopharm COVID-19, וגם חיסון BIBP, הוא חיסון אחד המורכב משני נגיפים מומתים ל-COVID-19 שפותחו על ידי סינופארם. מפתחי החיסון השלימו את ניסויי שלב III של החיסון בארגנטינה, בחריין, מצרים, מרוקו, פקיסטן, פרו ואיחוד האמירויות הערביות. בשלב השלישי של הניסויים השתתפו למעלה מ-60,000 מתחסנים. BBIBP-CorV חולקת טכנולוגיה דומה הקיימת ב-CoronaVac  ו-BBV152.

תוצאות של ביקורת העמיתים שפורסמו ב-JAMA (The Journal of the American Medical Association (JAMA)  של ניסויי שלב III באיחוד האמירויות הערביות ובחריין הראו שהחיסון BBIBP-CorV יעיל ב-78.1% במקרים סימפטומטיים ו-100% במקרים חמורים. בדצמבר 2020, איחוד האמירויות דיווחה שתוצאות הביניים מראות על יעילות של 86%. בעוד שחיסוני mRNA כמו החיסון Pfizer-BioNTech COVID-19 ו-mRNA-1273 הראו יעילות גבוהה יותר שלמעלה מ-90%, מאידך בחיסונים אלה קיימים אתגרי הפצה, אחסון ותובלה, מכיוון שהם דורשים מתקנים ומשאיות להקפאה עמוקה. היתרון של BIBP-CorV של סינופארם בכך שניתן לשנע ולאחסן אותו בטמפרטורות קירור רגילות.

החיסון BBIBP-CorV של סינופארם, נמצא בשימוש במדינות באסיה, אפריקה, דרום אמריקה, ואירופה. חברת סינופארם, תכננה לייצר מיליארד מנות של BBIBP-CorV בשנת 2021. ב-7 במאי 2021, ארגון הבריאות העולמי אישר את החיסון לשימוש חירום. מאוחר יותר חברת סינופארם חתמה על הסכמי רכישה של 170 מיליון מנות מ-COVAX .

## ראו גם
* סינובאץ'

## קישורים חיצוניים

* 

## הערות שוליים

קטגוריה:חברות בבעלות ממשלת סין
קטגוריה:חברות סיניות
קטגוריה:יצרני תרופות
קטגוריה:חברות שמפתחות חיסונים נגד COVID-19
ערוצי היוטיוב הישראליים בעלי מספר המנויים הגדול ביותר

[ממוזער|מאשה והדוב הוא הערוץ המפרסם [תוכנית טלוויזיה|תוכניות טלוויזיה הגבוה ביותר ברשימה. הערוץ מפרסם את פרקי הסדרה מאשה והדוב מתורגמים מרוסית לעברית. בתמונה נראה בול דואר שהנפיקה מדינת רוסיה ב-2019 לציון הסדרה המצליחה.]]
[ממוזער|[תוכנית פרסים ליוצרים של יוטיוב#פרסים|פרס כפתור הזהב של יוטיוב]]
[ממוזער|[תוכנית פרסים ליוצרים של יוטיוב#פרסים|פרס כפתור הכסף של יוטיוב]]
נכון לחודש יוני 2025, ערוץ היוטיוב הישראלי בעל מספר המנויים (סאבים) הגבוה ביותר ברשת החברתית המקוונת, הוא ערוץ TuTiTu שבבעלות יוסי דהן וטל גמליאל, המפרסם סרטוני אנימציה ומוזיקה לתינוקות, עם כ-.5.5 מיליון מנויים.

הערוץ של כוכבת הרשת והמוזיקאית בר גרינזייד הוא השלישי במספר המנויים עם כ-3.48 מיליון מנויים, והיא האישה ויוצרת התוכן בעברית הגבוה ביותר ברשימה.

מאשה והדוב הוא הערוץ המפרסם תוכניות טלוויזיה הגבוה ביותר ברשימה עם כ-2.73 מיליון מנויים, בעוד הערוץ של המוזיקאי כפיר אוחיון הוא התשיעי במספר המנויים עם כ-2.26 מיליון מנויים, והוא הגבר הבודד המוביל ברשימה .

חמישה מתוך עשרת הערוצים המובילים ברשימה מפרסמים תוכן בשפה האנגלית, שניים ברוסית, אחד מהם בעברית, אחד בעברית ואנגלית, ואחד בערבית.

"הכפתורים של יוטיוב" הם פרסים המוענקים על ידי יוטיוב ליוצרים על פי מספר המנויים שלהם. פרס **כפתור הכסף**, מוענק לערוצים שעברו את רף 100,000 המנויים, פרס **כפתור הזהב**, מוענק לערוצים שעברו את רף מיליון המנויים, פרס **כפתור היהלום**, מוענק לערוצים שעברו את רף 10 מיליון המנויים, פרס **כפתור בהתאמה אישית**, מוענק לערוצים שעברו את רף 50 מיליון המנויים ופרס **כפתור היהלום האדום**, מוענק לערוצים שעברו את רף 100 מיליון המנויים. בנוסף, קיימים עוד מספר הטבות אשר לא כוללות פרסים פיזיים או הכרזה מיוחדת. ב-2016 נערך לראשונה טקס חגיגי של חלוקת הפרסים בישראל.

## ערוצי היוטיוב הישראליים בעלי מספר המנויים הגדול ביותר

## היסטוריה של הרשימה
[ממוזער|הזמר [עומר אדם היה לאמן הישראלי הראשון שצבר 100 אלף מנויים ביוטיוב וזכה בכפתור הכסף של יוטיוב]]
בשנת 2013 הפך שרוטונים לערוץ הישראלי הראשון שצבר 100 אלף עוקבים והשיג את כפתור הכסף. בפברואר 2014 הפך הזמר עומר אדם לאמן הישראלי הראשון שהגיע להישג זה.[ממוזער|הזמר [אייל גולן היה לאמן הישראלי הראשון שצבר מיליון מנויים ביוטיוב וזכה בכפתור הזהב של יוטיוב.]]הערוץ TuTiTu, היה הראשון שצבר מיליון מנויים והשיג כפתור זהב ובמאי 2020 הפך הזמר אייל גולן לאמן הישראלי הראשון אשר הגיע להישג זה.
## ראו גם
* ערוצי היוטיוב בעלי מספר המנויים הגדול ביותר
* הסרטונים הישראליים הנצפים ביותר ביוטיוב
* חשבונות הטוויטר הישראליים הנעקבים ביותר
* חשבונות הטיקטוק הישראליים נעקבים ביותר
* חשבונות האינסטגרם הישראליים הנעקבים ביותר

## קישורים חיצוניים
*
*
*
*
*

## ביאורים

## הערות שוליים

*
קטגוריה:יוטיוב
קטגוריה:ערוצי יוטיוב
קטגוריה:רשימות
קטגוריה:דירוג בנושא מוזיקה
קטגוריה:ישראל: דירוג בנושא אינטרנט
סנטה ברברה (הונדורס)

**סנטה ברברה** (בספרדית: **Santa Bárbara**) היא עיר הבירה של מחוז סנטה ברברה שבהונדורס והמושבה המוניציפלית של עיריית סנטה ברברה. אוכלוסיית העיר מונה 28,750 תושבים (נכון ל-2020).

## דמוגרפיה
במפקד האוכלוסין של הונדורס לשנת 2013 מנתה אוכלוסיית עיריית סנטה ברברה 41,736 תושבים. מתוכם, 72.45% היו מסטיסים, 22.00% לבנים, 2.41% ילידים, 1.50% שחורים או אפרו-הונדורים ו-1.64% אחרים.

## בריאות
בית החולים סנטה ברברה ממוקם ברובע הצפוני של העיר. מאז 1957 הוא משרת תושבים גם ממחוז סנטה ברברה וגם ממחוז למפירה.

## כלכלה
עיר זו ידועה במלאכת יד ובגידול הקפה. הכלכלה המקומית תלויה בעיקר בעבודות המסורתיות הללו.

## כפרים
בתחומי עיריית סנטה ברברה מצויים הכפרים הבאים:

## קישורים חיצוניים

* 

## הערות שוליים

קטגוריה:הונדורס: ערים
צ'ו יו-מין

**צ'ו יו-מין** (בקוריאנית: **조유민**; נולד ב-17 בנובמבר 1996 בקוריאה הדרומית) הוא כדורגלן דרום קוריאני המשחק בעמדת הבלם בקבוצת שארג'ה מליגת העל של איחוד האמירויות הערביות ובנבחרת קוריאה הדרומית.

## קריירת מועדונים
צ'ו החל את הקריירה המקצוענית שלו בסוואן מליגת המשנה הדרום קוריאנית. הוא שיחק עם המועדון גם בליגת העל הדרום קוריאנית. בסך הכל ערך 112 הופעות ליגה במדי המועדון, בהן הבקיע שמונה שערים.

ב-10 בינואר 2022 חתם צ'ו בטג'אן האנה סיטיזנס מליגת המשנה הדרום קוריאנית.

## קריירה בינלאומית
ב-20 ביולי 2022 ערך צ'ו את הופעת הבכורה שלו בנבחרת קוריאה הדרומית, בניצחון 0–3 על נבחרת סין במסגרת אליפות מזרח אסיה .

נכלל בסגל נבחרת קוריאה הדרומית לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:בלמי כדורגל דרום קוריאנים
קטגוריה:כדורגלני נבחרת קוריאה הדרומית
קטגוריה:כדורגלני מונדיאל 2022
קטגוריה:בוגרי אוניברסיטת צ'אנג-אנג
קטגוריה:כדורגלני א-שארג'ה
קטגוריה:דרום קוריאנים שנולדו ב-1996
סונג מין-קיו

**סונג מין-קיו** (בקוריאנית: **송민규**; נולד ב-12 בספטמבר 1999 בקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת ג'אונבוק יונדאי מוטורס מליגת העל הדרום קוריאנית ובנבחרת קוריאה הדרומית.

## קריירת מועדונים
סונג החל את הקריירה המקצוענית שלו בפוהאנג סטילרס מליגת העל הדרום קוריאנית. הוא ערך 72 הופעות ליגה במדי המועדון, בהן הבקיע 19 שערים.

ב-20 ביולי 2021 חתם סונג בג'אונבוק יונדאי מוטורס מליגת העל הדרום קוריאנית.

## קריירה בינלאומית
סונג נכלל בסגל הנבחרת האולימפית של קוריאה הדרומית לטורניר הכדורגל באולימפיאדת טוקיו בשנת 2021, וערך שתי הופעות בטורניר.

ב-9 ביוני 2021 ערך את הופעת הבכורה שלו בנבחרת קוריאה הדרומית, בניצחון 5-0 על נבחרת סרי לנקה במסגרת מוקדמות מונדיאל 2022. ב-11 בנובמבר 2022 הבקיע את שער הבכורה שלו בנבחרת, בניצחון 1-0 על נבחרת איסלנד במשחק ידידות.

נכלל בסגל נבחרת קוריאה הדרומית לטורניר מונדיאל 2022.

## תארים
;ג'אונבוק יונדאי מוטורס
* אליפות קוריאה הדרומית (1): 2021
* גביע ה-FA של קוריאה הדרומית (1): 2022

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני פוהאנג סטילרס
קטגוריה:כדורגלני צונבוק יונדאי מוטורס
קטגוריה:כדורגלני נבחרת קוריאה הדרומית
קטגוריה:כדורגלני מונדיאל 2022
קטגוריה:כדורגלנים דרום קוריאנים באולימפיאדת טוקיו (2020)
קטגוריה:דרום קוריאנים שנולדו ב-1999
יון ג'ונג-גיו

**יון ג'ונג-גיו** (בקוריאנית: **윤종규**; נולד ב-20 במרץ 1998 בפוהאנג שבקוריאה הדרומית) הוא כדורגלן דרום קוריאני המשחק בעמדת המגן הימני בקבוצת סיאול מליגת העל הדרום קוריאנית ובנבחרת קוריאה הדרומית.

## קריירת מועדונים
יון משחק בקבוצה הבוגרת של סיאול מליגת העל הדרום קוריאנית החל משנת 2017. הוא הושאל למשך תקופה קצרה לגיונגנאם מליגת המשנה הדרום קוריאנית, במדיה ערך חמש הופעות ליגה.

## קריירה בינלאומית
ב-17 בנובמבר 2020 ערך יון את הופעת הבכורה שלו בנבחרת קוריאה הדרומית, בניצחון 1–2 על נבחרת קטר במשחק ידידות.

נכלל בסגל נבחרת קוריאה הדרומית לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:מגני כדורגל דרום קוריאנים
קטגוריה:כדורגלני סיאול
קטגוריה:כדורגלני נבחרת קוריאה הדרומית
קטגוריה:כדורגלני מונדיאל 2022
קטגוריה:דרום קוריאנים שנולדו ב-1998
בובונגאן דואה בלאס

**בובונגאן דואה בלאס** (במלאית: **Bubungan Dua Belas**, בתרגום חופשי: הבית בעל שנים-עשר הגגות) הוא מבנה היסטורי בעיר בנדר סרי בגוואן, בירת ברוניי. המבנה שימש בעבר כבית המגורים של הנציגים והשגרירים הבריטים בפרוטקטורט של ברוניי. הוא אחד מן המבנים הוותיקים ביותר שעומדים עדיין על תילם בעיר.

## היסטוריה
ברוניי הייתה פרוטקטורט בריטי מאז 1888. בשנת 1905 התיר סולטאן ברוניי, האשים ג'לילול עלאם אקאמדין  לבריטניה להציב בברוניי נציג (Resident) קבוע מטעמה. הנציג הראשון, מלקולם מקארתור , החליט בהסכמת הסולטאן לבנות לו בית מגורים בבירת ברוניי, באתר שבו ניצב בעבר בית הקונסול הכללי הבריטי, על גדת נהר ברוניי וכקילומטר וחצי ממרכזה של עיר הבירה.

הקמת הבניין החלה בשנת 1906 והסתיימה בשנה שלאחר מכן. במהלך המאה ה-20 התגוררו בו 25 נציגים ושגרירים של בריטניה, וזאת עד שברוניי קיבלה את עצמאותה המלאה בשנת 1984. בימי הכיבוש היפני של ברוניי שימש המבנה כמפקדתו של מפקד חיל המצב היפני בברוניי.

ב-1984 הועבר המבנה לשימושו של משרד התרבות והספורט של ברוניי. בשנת 1998 הושלם פרויקט שיקום של הבית שהיה משותף לברוניי ולבריטניה, ונערך מתוך הכרה בחשיבותו ההיסטורית של המבנה. באפריל באותה שנה השתתפה המלכה אליזבת השנייה בפתיחתו מחדש כמוזיאון.

בשנת 2007 שופץ המבנה. ב-2015 הוא נסגר שוב לשיפוצים, שהיו אמורים להסתיים בשנת 2022.

ב-2007 הוציא דואר ברוניי בולי מזכרת לרגל מלאת 100 שנים לבנייתו של הבית.

## קישורים חיצוניים

* כתבה על המבנה בעיתון ברוניי טיימס, מאורכבת באתר Web Archive 
* הבולים שהוצאו לכבוד שנת המאה לבית, באתר דואר ברוניי, מאורכבים באתר Web Archive 

## הערות שוליים

קטגוריה:אסיה: מעונות רשמיים
קטגוריה:ברוניי: מבנים
קטגוריה:האימפריה הבריטית
קטגוריה:בנדר סרי בגוואן
פרידייש שאנדור

**פרידייש שאנדור** (במקור **שטרן**, בהונגרית: **Sándor Frigyes**; בודפשט, 24 באפריל 1905 – בודפשט, 1 ביוני 1979) היה כנר, מנצח, פרופסור להוראת מוזיקה יהודי-הונגרי עטור פרסים. שאנדור הוא אחיהם הצעיר של הפסנתרנים רנה שאנדור ושל ארפאד שאנדור. אשתו הייתה הכנרית ורה דנש. בתו, אנה שאנדור (1950–2022), הייתה נגנית ההצ'לו של התזמורת הקאמרית פרנץ ליסט.

## ביוגרפיה
פרידייש שטרן נולד במשפחה יהודית כבנם של וילמוש שטרן (1864–1915), יצרן נברשות, ושל סידוניה זיידנר (1876–1971). הוא למד אצל דיולה ממברין  ואימרה ואלדבאואר  באקדמיה למוזיקה ע"ש פרנץ ליסט בבודפשט. משנת 1926 היה אמן הקונצרטים של "אגודת הזמר והתזמורת של בודפשט" ומשנת 1933 מנצח המשנה שלה. בגלל פציעותיו נאלץ לוותר בהדרגה על הנגינה הכלית הפעילה. באמצע שנות ה-30, הוא היה כבר מנצח מוכר מאוד, שניצח על כמה הרכבים (למשל התזמורת הקאמרית של הנשים ההונגרית). הוא ניצח בעיקר בקונצרטים של מוזיקת הבארוק, היידן ומוצרט, ומוזיקה הונגרית מהמאה ה-20. הדיברטימנטו לתזמורת ולכלי מיתר של בלה בארטוק, למשל, שנכתב בקיץ 1939 הוצג לראשונה בהונגריה בניצוחו.

ב-1939 פגש את ורה דנש במסגרת הפעילות האמנותית של אומיקה - ההתאחדות הלאומית היהודית-הונגרית לחינוך, שהייתה מיועדת ליהודים שלא יכלו להופיע יותר בפני נוצרים בשל החוקים היהודים משנת 1938 ואילך. עם דנש התחתן ב-1940 ויחד איתה הסתתרו באמצעות ניירות מזויפים בתקופת שלטון מפלגת צלב החץ עד השחרור בשנת 1945.

לאחר 1945, לימד כינור ומוזיקה קאמרית בבית הספר הגבוה למוזיקה בעיר הבירה ובבית הספר הלאומי למוזיקה. ב-1949 פרסם 5 כרכים בשם "בית הספר לכינור" עם אנדרה סרבנסקי ואחרים, בו הוא היה הראשון לפרסם את שיטת הנגינה של המלודיה הפנטטונית שהתבססה על יצירות זולטאן קודאי ושירי עם. כמו כן, בשנת 1949 מונה למנהל בית הספר המקצועי למוזיקה בלה בארטוק. בנוסף, המשיך בפעילותו כמנהל מקהלה. בין השנים 1958–1975 לימד מוזיקה קאמרית באקדמיה למוזיקה בבודפשט. הוא ארגן ב-1963 את התזמורת הקאמרית פרנץ ליסט מתוך תלמידיו והיה המנהל האמנותי שלה עד מותו.

בתו, אנה שאנדור (1950–2022), הייתה נגנית הצ'לו של התזמורת הקאמרית פרנץ ליסט.

שאנדור שם קץ לחייו ב-1979 והובא למנוחות בבית הקברות היהודי ברחוב קוזמה בבודפשט
שמאל|ממוזער|300px| לוח זיכרון משותף עם אשתו בביתם דאז, ברובע 13 בבודפשט על קיר בית ברחוב Kresz Géza מס' 17

## פרסים והוקרה
* פרס האמן המצטיין (1965)
* פרס פרנץ ליסט (1969)
* פרס האמן הדגול (1975)

## ראו גם
* ינה לוואי: מסע החיים הבדיוני של סופרים, שחקנים, זמרים ומוזיקאים עד תיאטרון גולדמארק. בודפשט, 1943.

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* פרידייש שאנדור באתר האקדמיה למוזיקה ע"ש פרנץ ליסט
* פרידייש שאנדור באתר אומיקה - ההתאחדות הלאומית היהודית-הונגרית לחינוך
* על חנוכת לוח לזכרו

## קישורים חיצוניים

* פרידייש שאנדור באתר Bach Cantatas Website
* ביוגרפיה פרידייש שאנדור באתר Arcanum

* 

קטגוריה:כנרים יהודים הונגרים
קטגוריה:מנצחים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה: הונגריה
קטגוריה:מורים למוזיקה יהודים
קטגוריה:משתתפי פעילות האומנות אומיקה
קטגוריה:יהדות בודפשט
קטגוריה:בודפשט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1905
קטגוריה:הונגרים שנפטרו ב-1979
גבריאלה פרוצ'ידה

**גבריאלה פרוצ'ידה** (באיטלקית: **Gabriele Procida**; נולד ב-1 ביוני 2002) הוא כדורסלן איטלקי המשחק בעמדות הקלע והסמול פורוורד בקבוצת ריאל מדריד מליגת העל הספרדית בכדורסל והיורוליג.

## קריירת נוער
פרוצ'ידה החל לשחק כדורסל בקבוצות הנוער של פלקנסטרו קאנטו, והתחרה במדי קבוצות הנוער של וירטוס בולוניה וסטלה אזורה בטורניר הדור הבא של יורוליג בסקטבול.

## קריירה מקצועית
ב-13 באוקטובר 2019, בגיל 17 בלבד, ערך פרוצ'ידה את הופעת הבכורה שלו בכדורסל המקצועני במדי פלקנסטרו קאנטו במשחק הסרייה א' נגד רייר ונציה. ב-19 ביוני 2020 הוא חתם על חוזה לארבע שנים בקאנטו.

ב-30 במאי 2021 הכריז פרוצ'ידה על מועמדותו לדראפט ה-NBA 2021. ב-7 ביולי עזב את קאנטו לאחר שהמועדון ירד לסרייה א'2 וחתם על חוזה רב-שנתי בפורטיטודו בולוניה.

במאי 2022 הכריז פרוצ'ידה על מועמדותו לדראפט ה-NBA בפעם השנייה, הפעם לדראפט 2022. ב-23 ביוני 2022 הוא נבחר על ידי פורטלנד טרייל בלייזרס בבחירה השישית בסיבוב השני והבחירה ה-36 בסך הכל, לפני שהועבר מיד בטרייד על ג'רמי גרנט לדטרויט פיסטונס.

ב-8 ביולי 2022 חתם באלבה ברלין מהבונדסליגה הגרמנית והיורוליג. ב-30 בנובמבר קלע שיא קריירה של 22 נקודות ב-23 דקות בהפסד 81–102 למכבי תל אביב במסגרת המחזור ה-11 של עונת 2023/2024 ביורוליג. בסיום העונה הוא נבחר ל.

## קריירה בנבחרת הלאומית
פרוצ'ידה ייצג את איטליה באליפות אירופה בכדורסל עד גיל 16 2018 בסרביה, והעמיד בה ממוצעים של 10.1 נקודות ו-2.9 ריבאונדים למשחק. שנה מאוחר יותר, באליפות אירופה בכדורסל עד גיל 18 שהתקיימה ביוון, הוא העמיד ממוצעים של 13.1 נקודות, 4.6 ריבאונדים ו-2.3 אסיסטים.

ב-19 בפברואר 2021 ערך פרוצ'ידה את הופעת הבכורה שלו בנבחרת איטליה הבוגרת, כששיחק חמש דקות נגד  במסגרת מוקדמות אליפות אירופה בכדורסל 2022.

ב-2023 שיחק במדי הנבחרת בגביע העולם בכדורסל 2023.

## קישורים חיצוניים

*פרופיל, באתר פיב"א

## הערות שוליים

קטגוריה:כדורסלנים איטלקים
קטגוריה:בחירות דראפט של פורטלנד טרייל בלייזרס
קטגוריה:כדורסלני קאנטו
קטגוריה:כדורסלני פורטיטודו בולוניה
קטגוריה:כדורסלני אלבה ברלין
קטגוריה:כדורסלני נבחרת איטליה
קטגוריה:ספורטאים איטלקים בגרמניה
קטגוריה:איטלקים שנולדו ב-2002
סוסטרטוס מקנידוס

**סוסטרטוס מקנידוס** (ביוונית: **Σώστρατος ὁ Κνίδος**; נולד במאה ה-3 לפנה"ס) היה אדריכל ומהנדס יווני. מייחסים לו את תכנון המגדלור של אלכסנדריה, אחד משבעת פלאי תבל של העולם העתיק (בערך 280 לפנה"ס), באי פארוס מול אלכסנדריה, מצרים. קיימת מחלוקת ביחס לטענה זו.

סטראבון כתב שהמגדלור הוקדש וככל הנראה מומן על ידי סוסטרטוס, ידידו של שליט מצרים, תלמי השני. פליניוס טען שסוסטרטוס היה האדריכל ושתלמי אפשר לו באדיבותו "לחתום" על האנדרטה.

## קישורים חיצוניים
* ביוגרפיה של סוסטרטוס מקנידוס מהמוזיאון הטכנולוגי של סלוניקי

## הערות שוליים

קטגוריה:אלכסנדריה: מבנים
קטגוריה:בית תלמי
גאל אונדואה

**גאל בלה אונדואה** (בצרפתית: **Gaël Bella Ondoua**; נולד ב-4 בנובמבר 1995 ביאונדה שבקמרון) הוא כדורגלן קמרוני המשחק בעמדת הקשר האחורי בסרבט ז'נבה ובנבחרת קמרון.

## קריירת מועדונים
אונדואה גדל במחלקת הנוער של לוקומוטיב מוסקבה.

ב-20 באפריל 2014 חתם אונדואה בצסק"א מוסקבה מליגת העל הרוסית. ב-24 בספטמבר ערך את הופעתו היחידה במועדון, בניצחון 2-1 על חימיק דזרז'ינסק במסגרת הגביע הרוסי לעונת 2014/2015.

ב-1 ביולי 2016 חתם אונדואה בויילה בולקלוב מליגת המשנה הדנית. הוא ערך 23 הופעות ליגה במדי המועדון, בהן הבקיע שני שערים.

ב-22 בדצמבר 2017 חתם אונדואה בזוריה לוהנסק מליגת העל האוקראינית. הוא לא שיחק במדי המועדון.

ב-27 ביולי 2018 חתם אונדואה באנז'י מחצ'קלה מליגת העל הרוסית. ב-6 באוגוסט ערך את הופעת הבכורה שלו במועדון, בהפסד 3-0 לאופה במסגרת המחזור השני לעונת 2018/2019. הוא ערך 25 הופעות ליגה במדי המועדון.

ב-1 ביולי 2019 חתם אונדואה בסרבט ז'נבה מליגת העל השווייצרית. ב-21 ביולי ערך את הופעת הבכורה שלו במועדון, בתיקו 1-1 נגד יאנג בויז ברן במסגרת המחזור הראשון בליגה לעונת . ב-5 באוקטובר הבקיע את שער הבכורה שלו במועדון, בתיקו 2-2 נגד נשאטל גזמאקס במסגרת המחזור העשירי בליגה. הוא שיחק במועדון במשך שתי עונות, בהן ערך 54 הופעות ליגה והבקיע שלושה שערים.

ב-26 באוגוסט 2021 חתם אונדואה על חוזה לשתי עונות בהנובר 96 מהבונדסליגה השנייה. ב-11 בספטמבר ערך את הופעת הבכורה שלו במועדון, בניצחון 1-0 על זנקט פאולי במסגרת המחזור השישי בליגה לעונת . בעונתו הראשונה במועדון ערך 27 הופעות ליגה וסיים עם האנובר במקום ה-11 בליגה. בעונתו השנייה ערך שתי הופעות בלבד, ובסיומה שוחרר מהמועדון.

בקיץ 2023 חתם אונדואה בסרבט ז'נבה מליגת העל השווייצרית, שהייתה קבוצתו הקודמת. בעונת הבכורה המחודשת שלו במועדון, 2023/24, סיים עם הקבוצה במקום השלישי בליגה.

## קריירה בינלאומית
ב-25 במרץ 2022 ערך אונדואה את הופעת הבכורה שלו בנבחרת קמרון, בהפסד 1-0 לנבחרת אלג'יריה במסגרת מוקדמות מונדיאל 2022.

נכלל בסגל נבחרת קמרון לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:יאונדה: כדורגלנים
קטגוריה:כדורגלני צסק"א מוסקבה
קטגוריה:כדורגלני ויילה בולקלוב
קטגוריה:כדורגלני זוריה לוהנסק
קטגוריה:כדורגלני אנז'י מחצ'קלה
קטגוריה:כדורגלני סרבט ז'נבה
קטגוריה:כדורגלני הנובר 96
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:ספורטאים זרים ברוסיה
קטגוריה:ספורטאים זרים בדנמרק
קטגוריה:ספורטאים זרים באוקראינה
קטגוריה:ספורטאים קמרונים בגרמניה
קטגוריה:קמרונים שנולדו ב-1995
דומיניק ת'ורן

**דומיניק ת'ורן** (באנגלית: **Dominique Thorne**; נולדה ב-5 בנובמבר 1997) היא שחקנית אמריקאית.

## ביוגרפיה
דומיניק ת'ורן נולדה בניו יורק לנריסה גאי ונווי גאי, מהגרים מטרינידד. יש לה שני אחים, קי-מני וקיילב.

ת'ורן למדה בבית הספר המקצועי לאמנויות הבמה במנהטן (PPAS) במגמת תיאטרון דרמטי. במהלך השנה האחרונה שלה בתיכון, היא זכתה בפרס האמנויות הצעירות בתיאטרון לשנת 2015 וכן במלומד הנשיאותי בארצות הברית באמנויות, המוענק מדי שנה על ידי הבית הלבן. לאחר פנייה למספר אוניברסיטאות הן לתוכניות אקדמיות והן לתוכניות אמנות, בחרה ת'ורן ללמוד באוניברסיטת קורנל. בשנה שלאחר מכן, היא קיבלה את התואר הראשון שלה במשאבי אנוש עם מקצוע משני בלימודי אי שוויון. החל משנת 2020, היא ומשפחתה גרים בדלאוור.

## קריירה
בשנת 2018 עשתה ת'ורן את הופעת הבכורה שלה בסרט העלילתי בתור שליה האנט, אחותה הצעירה של הדמות הראשית פוני האנט, בסרט "סיפורו של רחוב ביל", שהתבסס על הרומן של ג'יימס בולדווין באותו השם. בשנת 2021 היא גילמה את ג'ודי הרמון, חברת הפנתרים השחורים, בסרט "יהודה איש קריות והמשיח השחור".

בשנת 2020, היא לוהקה לתפקיד גיבורת העל של מארוול קומיקס רירי ויליאמס בסדרת הטלוויזיה של היקום הקולנועי של מארוול בדיסני+ "איירון הארט". היא עשתה את הופעת הבכורה שלה בתפקיד זה בסרט העלילתי משנת 2022 "הפנתר השחור: ואקאנדה לנצח".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה אפרו-אמריקאיות
קטגוריה:אישים ממוצא טרינידדי
קטגוריה:בוגרות אוניברסיטת קורנל
קטגוריה:בוגרי אוניברסיטת קורנל
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
The Heart Part 5

"**The Heart Part 5**" (בעברית: "**הלב חלק 5**") הוא שיר של הראפר האמריקאי קנדריק לאמאר. השיר יצא בהפתעה ב-8 במאי 2022, באמצעות חברות התקליטים pgLang, טופ דואוג אנטרטיינמנט, אפטרמת' אנטרטיינמנט ואינטרסקופ רקורדס, כסינגל שיווקי מתוך אלבום האולפן החמישי של לאמאר, *[[Mr. Morale & the Big Steppers]]*, בו נכלל כרצועת בונוס. זה החלק החמישי בסדרת השירים "The Heart", לאחר "The Heart Part 4" מ-2017, ושיר הסולו הראשון של לאמאר מזה ארבע שנים. השיר קיבל חמש מועמדויות בטקס פרסי גראמי ה-65, להקלטת השנה, שיר השנה, ביצוע הראפ הטוב ביותר, שיר הראפ הטוב ביותר והווידאו קליפ הטוב ביותר.

## רקע
ב-20 באוגוסט 2021, קנדריק לאמאר חשף באמצעות פוסט בלוג באתר שלו כי הוא היה בתהליך של הפקת אלבום האולפן החמישי שלו, והאחרון תחת טופ דואוג אנטרטיינמנט. הוא שיתף את שם האלבום ותאריך צאתו ב-18 באפריל 2022. לאחר ההכרזה, אתרו עודכן עם דף בשם "The Heart" שכלל 399 תיקיות מחשב ריקות. חדשות המודיעות על צאתו של השיר הודלפו בטעות על ידי ספוטיפיי, שחשפו את השיר באמצעות תיאור הפלייליסט של לאמאר בפלטפורמה.

## מילים והרכב
"The Heart Part 5" הוא שיר היפ הופ תודעתי בהשפעת מוזיקת נשמה וג'אז. לאמאר כתב את השיר לצד מפיקי השיר ג'וני קוסיץ', מאט שייפר וג'ייק קוסיץ' (הידועים תחת שם ההרכב ביץ' נויז). לאון וייר וארתור "טי-בוי" רוס קיבלו קרדיט כתיבה שלאחר המוות על האינטרפולציה של השיר "I Want You" בביצוע מרווין גיי משנת 1976.

מבחינה לירית, "The Heart Part 5" עוקב אחר הנושא של חלקיו הקודמים, ואלבום האולפן השלישי של למאר *[[To Pimp a Butterfly]]* משנת 2015, בכך שהוא מציע פרשנות חברתית על האקלים של התרבות האפרו-אמריקאית ואפליה ממוסדת. השיר גם מתעמק בנושאים אישיים של אמפתיה, מוות ודיכאון מנקודות מבט שונות.

## וידאו קליפ
הווידאו קליפ לשיר בוים על ידי לאמאר ודייב פרי, ויצא לאור לצד השיר ב-8 במאי 2022. בקליפ, לאמאר מבצע את השיר על רקע אדום, תוך שהוא משתמש בטכנולוגיית דיפ-פייק כדי להפוך את עצמו לשש דמויות אפרו-אמריקאיות מודרניות: שחקן הכדורגל לשעבר והפושע המורשע או ג'יי סימפסון, הראפר קניה וסט, השחקנים ג'סי סמולט וויל סמית', שחקן הכדורסל לשעבר קובי בראיינט והראפר ניפסי האסל. הדיפ-פייקים נעשו על ידי אולפן Deep Voodoo של יוצרי סאות' פארק, טריי פארקר ומאט סטון.

הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.

## מיקומי שיא

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירי המשך
קטגוריה:שירים באנגלית
קטגוריה:שירים שנכתבו על ידי ארתור "טי-בוי" רוס
קטגוריה:שירים שנכתבו על ידי ליאון וייר
קטגוריה:זוכי פרס גראמי לביצוע הראפ הטוב ביותר
עבד אל-חמיד סאבירי

**עבד אל-חמיד סאבירי** (בערבית: **عبد الحميد صابيري**, בתעתיק מדויק: **עבד אלחמיד צאבירי**; נולד ב-28 בנובמבר 1996 בגולמימה שבמרוקו) הוא כדורגלן מרוקאי המשחק בעמדת הקשר ההתקפי בקבוצת אל-פייחה מליגת העל הסעודית ובנבחרת מרוקו.

## קריירת מועדונים
סאבירי גדל במחלקות הנוער של TuS קובלנץ ודרמשטאדט 98. הוא החל את הקריירה המקצוענית שלו בספורטפרוינד זיגן מהליגה הגרמנית החמישית. בחודש יולי 2016 חתם סאבירי בנירנברג מהבונדסליגה השנייה. הוא ערך תשע הופעות ליגה בקבוצה הבוגרת של המועדון, בהן הבקיע חמישה שערים.

ב-23 באוגוסט 2017 חתם סאבירי בהאדרספילד טאון מהפרמייר ליג. ב-11 בספטמבר ערך את הופעת הבכורה שלו במועדון, בהפסד 2-0 לווסטהאם יונייטד במסגרת המחזור הרביעי בליגה לעונת 2017/2018. הוא ערך שבע הופעות ליגה במועדון.

ב-27 באוגוסט 2019 חתם סאבירי על חוזה לשתי עונות בפאדרבורן 07 מהבונדסליגה. ב-31 באוגוסט ערך את הופעת הבכורה שלו במועדון, בתיקו 1-1 נגד וולפסבורג במסגרת המחזור השלישי בליגה לעונת 2019/2020. ב-26 באוקטובר הבקיע את שער הבכורה שלו במועדון, בניצחון 2-0 על פורטונה דיסלדורף במסגרת המחזור התשיעי בליגה. הוא ערך 24 הופעות ליגה במדי המועדון, בהן הבקיע ארבעה שערים.

ב-28 בספטמבר 2020 חתם סאבירי על חוזה לשתי עונות באסקולי מהסרייה ב'. הוא ערך 43 הופעות ליגה במדי המועדון, בהן הבקיע 11 שערים.

ב-29 בינואר 2022 הושאל סאבירי עד לתום עונת 2021/2022 לסמפדוריה מהסרייה א'. ב-13 בפברואר ערך את הופעת הבכורה שלו במועדון, בהפסד 1-0 למילאן במסגרת המחזור ה-25 בליגה. ב-12 במרץ הבקיע את שער הבכורה שלו במועדון, בהפסד 3-1 ליובנטוס במסגרת המחזור ה-29 בליגה. הוא ערך 14 הופעות ליגה במהלך תקופת ההשאלה, בהן הבקיע שלושה שערים. ב-1 ביולי 2022 חתם על חוזה קבוע במועדון.

## קריירה בינלאומית
ב-23 בספטמבר 2022 ערך סאבירי את הופעת הבכורה שלו בנבחרת מרוקו, בניצחון 2-0 על נבחרת צ'ילה במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת מרוקו לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלנים מרוקאים
קטגוריה:קשרי כדורגל גרמנים
קטגוריה:קשרי כדורגל מרוקאים
קטגוריה:כדורגלני נירנברג
קטגוריה:כדורגלני האדרספילד טאון
קטגוריה:כדורגלני פאדרבורן 07
קטגוריה:כדורגלני אסקולי
קטגוריה:כדורגלני סמפדוריה
קטגוריה:כדורגלני פיורנטינה
קטגוריה:כדורגלני אל-פייחה
קטגוריה:כדורגלני נבחרת מרוקו
קטגוריה:ספורטאים גרמנים באיטליה
קטגוריה:ספורטאים גרמנים באנגליה
קטגוריה:ספורטאים זרים בערב הסעודית
קטגוריה:ספורטאים מרוקאים באנגליה
קטגוריה:ספורטאים מרוקאים באיטליה
קטגוריה:ספורטאים מרוקאים בערב הסעודית
קטגוריה:כדורגלני מונדיאל 2022
קטגוריה:מרוקאים שנולדו ב-1996
קטגוריה:גרמנים שנולדו ב-1996
אדית באלאס

**אדית באלאס** (באנגלית: **Edith Balas**; 20 ביוני 1929 – 16 בנובמבר 2024) הייתה ניצולת שואה אמריקאית ממוצא יהודי-רומני, סופרת, והיסטוריונית של האמנות.

## קורות חיים
באלאס נשלחה למחנה ההשמדה אושוויץ. בספרה "In Bird in Flight: Memoir of a Survivor and Scholar", באלאס מתארת סיפור של התמודדות עם מצבים קודרים והפיכתה למה שהיא מתארת כ"שורדת מקצועית". באלאס קראה לזיכרונותיה "ציפור במעופה" על שם הפסל המפורסם של קונסטנטין ברנקושי באותו השם. "אני רואה בזה סמל לחיי", אמרה. 

לאחר המלחמה נכלא בעלה על ידי שלטונות הרפובליקה הסוציאליסטית רומניה למשך שלוש שנים, שבמהלכן גידלה באלאס את שתי בנותיהן. היא קיבלה תואר שני בפילוסופיה מאוניברסיטת בוקרשט בשנת 1952.  לאחר מכן היגרה לארצות הברית עם בעלה, וקיבלה תואר שני בהיסטוריה של האמנויות מאוניברסיטת פיטסבורג ב-1970 ותואר דוקטור בשנת 1973.

תחומי העניין העיקריים של באלאס היו אמנות מודרנית (1960-1890), ציור ופיסול, ואמנות הרנסאנס האיטלקי. ב-2003 היא אצרה תערוכה במוזיאון פריק לאמנות, וכמה תערוכות בפיטסבורג, בפריז, בניו יורק ובבודפשט. היא לימדה באוניברסיטת קרנגי מלון מאז 1977 ועד למותה, והייתה פרופסור להיסטוריה של אמנות ואדריכלות באוניברסיטת פיטסבורג.

היא הייתה אלמנתו של המתמטיקאי אגון באלאס, שהיה פרופסור באוניברסיטת קרנגי מלון. 

נפטרה בבוקה רטון, קליפורניה ב-16 בנובמבר 2024.

## ספריה

## הערות שוליים

קטגוריה:סופרות יהודיות אמריקאיות
קטגוריה:סופרות יהודיות רומניות
קטגוריה:בוגרי אוניברסיטת בוקרשט
קטגוריה:חוקרות תולדות האמנות
קטגוריה:חוקרי תולדות האמנות יהודים
קטגוריה:בוגרות אוניברסיטת פיטסבורג
קטגוריה:מהגרות מרומניה לארצות הברית
קטגוריה:ניצולות השואה: רומניה
קטגוריה:סגל אוניברסיטת קרנגי מלון
קטגוריה:אסירים במחנה הריכוז אושוויץ
קטגוריה:אמריקאיות שנולדו ב-1929
קטגוריה:אמריקאים שנולדו ב-1929
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024
דיוויזיית היגר ה-42 (ורמאכט)

**דיוויזיית היגר ה-42** (בגרמנית: **42. Jäger-Division**) הייתה דיוויזיית חי"ר קל של הצבא הגרמני במהלך מלחמת העולם השנייה.

## היסטוריה
הדיוויזיה הוקמה על בסיס **דיוויזיית הרגלים ה-187** שהתבססה באוסטריה עד ספטמבר 1942, אז הוגדרה מחדש כ**דיוויזיית המילואים ה-187**. הדיוויזיה ה-187 נשלחה לקרואטיה וסומנה מחדש כדיוויזיית היגר ה-42 בינואר 1944. הדיוויזיה השתתפה במבצע מרגרטה (הכיבוש הצבאי של הונגריה) במרץ 1944, ולאחר מכן חזרה ליוגוסלביה במאי. ביולי 1944 הועברה הדיוויזיה לאיטליה שם נשארה לשארית המלחמה ונכנעה באפריל 1945.

כוחות הבריגדה היהודית, שנטלו חלק במתקפת האביב תחת פיקוד הקורפוס העשירי בצבא הבריטי, נלחמו, בין היתר, מול דיוויזיית היגר ה-42 הגרמנית.

## פשעי מלחמה
הדיוויזיה הייתה מעורבת בטבח רונקידוסו שנערך בגאג'ו מונטאנו  שבאמיליה-רומאניה בין ה-28 ל-30 בנובמבר 1944, שבו הוצאו להורג 66 אזרחים.

## מפקדים
* גנרל חיל הרגלים ולתר גרסנר (15 באוקטובר 1939 – 6 בפברואר 1940)
* גנרל-לויטננט קונרד שטפנוס (7 בפברואר 1940 – 15 באוגוסט 1942)
* גנרל-לויטננט יוזף בראונר פון היידרין *(* 15 באוגוסט 1942 – 26 באפריל 1944)
* גנרל-לויטננט ולטר יוסט (26 באפריל 1944 – 24 באפריל 1945)

## קישורים חיצוניים
* הדיוויזיה ה-187 באתר lexikon-der-wehrmacht 
* דיוויזיית המילואים ה-187 באתר lexikon-der-wehrmacht 
* דיוויזיית היגר ה-42 באתר lexikon-der-wehrmacht 

## הערות שוליים

42
יחסי פולין–קזחסטן

**יחסי פולין–קזחסטן** הם היחסים הבילטרליים בין קזחסטן לפולין. שתי המדינות חברות בארגון לביטחון ולשיתוף פעולה באירופה.

## היסטוריה
שמאל|ממוזער|שגרירות קזחסטן בוורשה
לפולין ולקזחסטן יש היסטוריה משותפת המושרשת בגירוש ההמוני של פולנים אתניים לרפובליקה הסוציאליסטית הקזחית של ברית המועצות.

פולין וקזחסטן כוננו יחסים דיפלומטיים רשמיים ב-1992.

## ביקורים רשמיים
נשיא פולין, אנדז'יי דודה, אירח בפולין בשנת 2016 את נשיא קזחסטן נורסולטן נזרבייב עבור הפורום הכלכלי הפולני-קזחי. הנשיאים הפולנים קוושנייבסקי וקצ'ינסקי ביקרו בקזחסטן ב-1999 ו-2007 בהתאמה.

## יחסים כלכליים
מחזור הסחר בין שתי המדינות עלה על 2.2 מיליארד דולר בשנת 2014. יותר מ-200 עסקים פולנים פועלים בקזחסטן שהשקיעו כ-130 מיליון דולר בפעילות קזחסטן. סוכנויות סחר חוץ של שתי המדינות הקימו יחד את הוועדה הבין-ממשלתית הפולנית-קזחית לשיתוף פעולה כלכלי כדי לבנות קשרים מסחריים בין עסקים.

## קשרי תחבורה
לוט פוליש איירליינס מפעילה שירות מוורשה לנור-סולטן.

## נציגויות דיפלומטיות
* קזחסטן מחזיקה בפולין שגרירות בוורשה.
* פולין מחזיקה בקזחסטן שגרירות בנור-סולטן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גווידו קרוזטו

**גווידו קרוזטו** (באיטלקית: **Guido Crosetto** נולד ב-19 בספטמבר 1963) הוא פוליטיקאי איטלקי ממפלגת האחים של איטליה המשמש כשר ההגנה של איטליה מאז 22 באוקטובר 2022.

## ביוגרפיה
קרוזטו נולד ב-19 בספטמבר 1963 למשפחה של יזמים מקונאו. הוא החל ללמוד כלכלה באוניברסיטת טורינו, ובמקביל הצטרף למפלגה הדמוקרטית-נוצרית. עקב מות אביו, הוא נאלץ להפסיק את לימודיו ולהתחיל לעבוד. בגיל 25 הוא מונה ליועץ עבור ראש הממשלה ג'ובאני גוריה.

ב-28 במאי 1990, נבחר קרוזטו לראש עיריית מארנה, עיירה ליד קנואו. הוא המשיך להיבחר לתפקיד במשך שלוש קדנציות רצופות. ב-1994 הוא עזב את המפלגה הדמוקרטית-נוצרית והצטרף למפלגת פורצה איטליה. במקביל, ב-2001 הוא נבחר לחבר בבית הנבחרים של איטליה. ב-2006 הוא נבחר מחדש, וב-2008 עזב את מפלגת פורצה איטליה והצטרף למפלגת אנשי החופש. באותה שנה הוא מונה לתת מזכיר במשרד ההגנה. בדצמבר 2012 הוא פרש ממפלגת אנשי החופש ויחד עם ג'ורג'יה מלוני ואיניאציו לה רוסה הקים את מפלגת האחים של איטליה. ב-2014 הוא התמודד בבחירות לפרלמנט האירופי אולם נכשל.

בדצמבר 2017 הודיע קרוזטו יחד עם אשת העסקים דניאלה סנטנצ'ה על הצטרפות מחדש למפלגת האחים של איטליה. בתחילת 2018 הוא התמודד בבחירות הכלליות באיטליה, ונבחר מחדש לבית הנבחרים. הוא נבחר מחדש במהלך הבחירות הפרלמנטריות באיטליה, 2022. לאחר בחירות אלו הצליחה מלוני להרכיב ממשלה ומינתה את קרוזטו לשר ההגנה שלה.

## קישורים חיצוניים

* 

קטגוריה:שרי ממשלת איטליה
קטגוריה:פוליטיקאים איטלקים
קטגוריה:שרי ההגנה של איטליה
קטגוריה:ראשי עיריות באיטליה
קטגוריה:בוגרי אוניברסיטת טורינו
קטגוריה:איטלקים שנולדו ב-1963
מאזדה MX-3

250px|ממוזער|שמאל|מבט אחורי על המאזדה MX-3
**מאזדה MX-3** הוא דגם של מכונית קופה עם הנעה קדמית, בעל ארבעה מושבים, שיוצר ושווק על ידי מאזדה. הוא הוצג לראשונה בתערוכת תערוכת הרכב הבין-לאומית של ז'נבה במרץ 1991, ושווק בשנים 1992–1998.

הרכב שווק בישראל על ידי חברת "דלק מוטורס" החל משנת 1992, אולם לא זכה להצלחה ומכר רק 200 יחידות.

## היסטוריה
הפלטפורמה של ה-MX-3 נקראת פלטפורמת EC, והיא מבוססת על פלטפורמת BG של המאזדה 323. שנת הדגם הראשונה הייתה זמינה ביפן, אירופה, אוסטרליה וצפון אמריקה, שם היא יצאה למכירה בספטמבר 1991, כשנת 1992. הדגם היה זמין במקור עם מנוע 1.6 ליטר או 1.8 ליטר V6, כמה מנועים נוספים היו זמינים ככל שהפיתוח של הדגם נמשך. בקיץ 1991 נוסף המותג Autozam AZ-3 לשוק היפני. שנועד להיות המותג הצעיר יותר של מאזדה, הוא שילב מחיר נמוך במעט עם מנוע 1.5 ליטר 4 צילינדרים.

בינואר 1994, גרסת DOHC של מנוע ה-B6, ה-"B6D", החליפה את הגרסה הקודמת. הוא סיפק תוספת כוח, אך לעומת זאת גם הפך את גרסת ה-V6 היקרה הרבה יותר לנחשקת פחות. מכירות ה-V6 בארצות הברית הגיעו לסיומן לאחר שנת הדגם 1994, למרות שהן נמשכו בקנדה, יפן ושוקי יצוא רבים אחרים. בעוד שהם נקראו "K8-DE" במפרט של צפון אמריקה, שווקים יפניים ושווקים אחרים קיבלו מנוע בשם "K8-ZE", אך ההבדלים ביניהם היו זניחים.

ה-MX-3 יוצר רק בדור אחד מכיוון שה-MX-5 הוכיח את עצמו כפופולרי יותר וכאשר השפעות בועת מחיר הנדל"ן ביפן גרמה למשבר כלכלי, מאזדה נאלצה לצמצם דגמים שלא נמכרו היטב וה-MX-3 בוטל.

## ביצועים
למנוע של V6 MX-3 יש מהירות מרבית של  בגרסה האירופאית. ה-MX-3 GS עם המפרט האמריקאי יכול להאיץ מ-0 ל-60 קמ"ש תוך 8.4 שניות, ויכול לנסוע רבע מייל ב-16.4 שניות. בעת שהושק, הוא היה מנוע שש בוכנות הקטן בעולם בייצור סדרתי.

מנוע ה-V6 היה שייך לסדרת מאזדה K, אשר שימשו במגוון רכבי מאזדה. מנועים אלה משתמשים בסעפת יניקה באורך משתנה (VLIM), על מנת לספק מומנט אופטימלי באמצעות תהודת יניקה. מאזדה קראה למערכת שלהם ב-MX-3 "מערכת אינדוקציה משתנה" (VRIS). למנוע הזה היה קו אדום של 7,000 סל"ד, ו-7,800 בניתוק דלק בסל"ד.

שילדתה של ה-MX-3 הייתה כאמור מבוססת על ה־323, שממנה נוסרו חמישה ס״מ מבסיס הגלגלים, המרחק שבין הציר הקדמי לאחורי. בצירוף שינויי המתלים והורדת מרכז הכובד יצרו מכונית בעלת התנהגות כביש יציבה, זריזה ובטוחה.

עבור המתלה האחורי של ה-MX-3, מאזדה השתמשה בטכנולוגיית Twin-Trapezoidal Link (TTL) הקניינית שלה, המספקת יתרונות הקשורים למערכות היגוי האקטיביות לארבעה גלגלים.

## קישורים חיצוניים
* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1991
קטגוריה:מכוניות משפחתיות
MX-3
יחסי מקסיקו–קזחסטן

**יחסי מקסיקו–קזחסטן** הם היחסים הבילטרליים בין קזחסטן ומקסיקו. שתי המדינות חברות באו"ם ובארגון הסחר העולמי.

## היסטוריה
קזחסטן ומקסיקו כוננו רשמית יחסים דיפלומטיים ב-14 בינואר 1992, זמן קצר לאחר פירוק ברית המועצות. מאז, התקיים מגע דיפלומטי מועט בין שתי המדינות, כאשר נציגי שתי המדינות נפגשים רק בפורומים בינלאומיים כמו באו"ם.

בספטמבר 2014 ערך שר החוץ הקזחי ארלן אידריסוב ביקור רשמי במקסיקו, הביקור הבכיר ביותר שערך פקיד קזחי במקסיקו אי פעם. במהלך ביקורו, הודיעו שתי המדינות על תוכניות לפתוח שגרירויות קבועות בבירות זו של זו, בהתאמה. במהלך ביקורו של שר החוץ אידריסוב, הוא נפגש עם מקבילו שר החוץ המקסיקני חוסה אנטוניו מיד וקיים פגישות פרטיות עם שר הכלכלה אילדפונסו גווארדו ויאריאל, נשיא הסנאט מיגל ברבוסה הוארטה והנשיא ויסנטה פוקס.

מאז הביקור, שתי המדינות הגבירו את שיתוף הפעולה בהקמת מנגנונים שיהפכו את המדינות לאזורים ללא גרעין. במאי 2015 שוגרה רקטה רוסית הנושאת לוויין מקסיקני מקזחסטן והתרסקה דקות לאחר מכן עקב בעיות טכניות. בשנת 2016, קזחסטן פתחה שגרירות במקסיקו סיטי. בשנת 2017, מקסיקו השתתפה באקספו 2017 שהתקיים באסטנה. במהלך האקספו, שתי המדינות גם חגגו 25 שנים ליחסים דיפלומטיים.

## ביקורים רמי דרג
**ביקורים רמי דרג מקזחסטן למקסיקו**
* שר החוץ ארלן אידריסוב (2014)
* סגן שר החוץ ירז'אן אשכבייב (2015)

**ביקורים רמי דרג ממקסיקו לקזחסטן**
* תת-שר החוץ קרלוס דה איקאזה גונזלס (2017)

## הסכמים בילטרליים
שתי המדינות חתמו על כמה הסכמים דו-צדדיים כגון הסכם לביטול דרישות ויזה לדרכון רשמי, שירות ודיפלומטי (2014); מזכר הבנות על הקמת מנגנון התייעצות בתחומי אינטרסים הדדיים בין שני משרדי החוץ של המדינות (2014) ומזכר הבנות בשיתוף פעולה בין האקדמיה הקזחית למינהל ציבורי ומכון מטיאס רומרו המקסיקני המכין דיפלומטים, וכן אימצה הצהרה משותפת המשקפת סוגיות ועמדות בילטרליות של שתי המדינות בנושאים גלובליים (2014).

## יחסי סחר
בשנת 2018, הסחר הדו-צדדי בין שתי המדינות הסתכם ב-23 מיליון דולר. הייצוא המקסיקני לקזחסטן כולל: צינורות מתכת, מנועים חשמליים וגנרטורים, ציוד רפואי, משאבות אוויר ואקום, טרקטורים, מכוניות וכלי רכב ממונעים אחרים, עפרות מוליבדן, משקאות אלכוהוליים, מוצרי מזון ומוצרים כימיים. מקסיקו היא שותפת הסחר השנייה בגודלה של קזחסטן באמריקה הלטינית אחרי ברזיל.

## נציגויות דיפלומטיות
* קזחסטן מחזיקה במקסיקו שגרירות במקסיקו סיטי.
* מקסיקו מיוצגת בקזחסטן באמצעות שגרירותה באנקרה, טורקיה, ובנוסף מחזיקה קונסוליית כבוד באלמטי.

קובץ:Embajada de Kazajstan en Mexico 1.jpg|שגרירות קזחסטן במקסיקו סיטי
קובץ:Consulado de Mexico.jpg|קונסוליית הכבוד של מקסיקו באלמטי


## הערות שוליים

קטגוריה:ערכים ללא קטגוריות פיזיות - יחסי חוץ
פאל יונסון

**פאל הנינג יונסון** (בשוודית: **Pål Henning Jonson** נולד ב-30 במאי 1972) הוא פוליטיקאי שוודי ממפלגת המתונים המשמש כשר ההגנה של שוודיה מאז 18 באוקטובר 2022.

## ביוגרפיה
יונסון נולד ב-30 במאי 1972 להורים חקלאים בארוויקה. ב-1991 הוא סיים תואר ראשון בפוליטיקה בינלאומית באוניברסיטת ג'ורג'טאון. ב-1999 סיים תואר שני בקולג' אירופה. ב-2005 קיבל תואר דוקטור לפילוסופיה בקינגס קולג' לונדון. לאחר מכן עבד כאנליטיקאי במכון המחקר הביטחוני השוודי. במקביל הצטרף למפלגת המתונים. ב-2006 הוא החל לעבוד כיועץ במשרד ההגנה. במקביל נבחר כסגן ראש עיריית ארוויקה. בשנת 2009, הוא היה חוקר אורח במכללת נאט"ו להגנה (NDC). בין 2013–2015 הוא שימש כמזכיר Allmänna Försvarsföreningen (AFF), ארגון ללא מטרת רווח המקדם מדיניות הגנה וביטחון. ב-2016 נבחר לריקסדאג מטעם מחוז וורמלנד. ב-18 באוקטובר 2022 מונה לשר ההגנה בידי ראש הממשלה אולף קריסטרסון.

## קישורים חיצוניים

קטגוריה:שרי ממשלת שוודיה
קטגוריה:פוליטיקאים שוודים
קטגוריה:שרי הגנה
קטגוריה:שוודים שנולדו ב-1972
דברים שאמרנו

**דברים שאמרנו** הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1973 חברת התקליטים התקליט חיפה, והוא נכלל כרצועה השמינית באלבומו השמיני של הצמד, ישראל שלי חוגגת.

## על השיר
"דברים שאמרנו" נכתב והולחן על ידי גלעד בן שך ונתן כהן, והופק על ידי אילן מוכיח. ב-5 במרץ 1973 נכנס לראשונה למצעד הפזמונים השבועי של קול ישראל במקום ה-16. הוא המשיך לצעוד בדירוג שישה שבועות רצופים עד שב-9 באפריל התמקם במקום החמישי, ורשם את המיקום הגבוה ביותר אליו הגיע. ב-28 במאי, לאחר עשרה שבועות צעידה רצופה, יצא מהדירוג השבועי.

## מיקומי שיא

## הערות שוליים

קטגוריה:שירי אילן ואילנית
קטגוריה:שירים בעברית
יחסי קזחסטן–קנדה

**יחסי קזחסטן–קנדה** הם יחסי החוץ בין קנדה לקזחסטן. שתי המדינות כוננו יחסים דיפלומטיים ביניהן ב-1992.

שתי המדינות חברות מלאות בארגון לביטחון ולשיתוף פעולה באירופה. נשיא קזחסטן, נורסולטן נזרבייב, ערך ביקור רשמי בקנדה במאי 2003.

## יחסים פוליטיים
שמאל|ממוזער|שגרירות קזחסטן באוטווה
קנדה וקזחסטן כוננו יחסים דיפלומטיים ביניהן בשנת 1992. קנדה הקימה שגרירות באלמטי, אותה העבירה מאוחר יותר לאסטנה. קזחסטן מיוצגת בקנדה באמצעות שגרירותה באוטווה. ב-31 במרץ 2009, נשיא קזחסטן, נורסולטן נזרבייב, נפגש עם ראש ממשלת קנדה, ז'אן קרטיין, כדי לדון בהעמקת היחסים ההדדיים. לאחר שיחתם, המשיך קרטיין ואמר, "עלינו להשתמש בהזדמנויות כלכליות חדשות. הגיע הזמן להתחיל בפרויקטים חדשים. במהלך השיחות עם נשיא קזחסטן דנו בשיתוף פעולה בתחומים שונים. קזחסטן וקנדה יכולות לעבוד יחד". כמו כן בשנת 2009, ראש ממשלת קזחסטן כרים מאסימוב נפגש עם הסנאטור הקנדי קונסיליו די נינו.

ב-13 בנובמבר 2013, שרי החוץ של קזחסטן וקנדה, ג'ון ביירד, חתמו על הסכם חדש של אנרגיה אטומית שלווה וטכנולוגיה חדשה. השניים דנו גם במשטרי החקלאות והוויזות.

## יחסים כלכליים
סחר והשקעות ראשוניים בין שתי המדינות התמקדו בחקלאות ובכרייה, עם יצוא נומינלי אך פוחת של מכונות נפט וגז מקנדה לקזחסטן. לדברי רוד לוור, הנציג הראשי של רוסיה לפיתוח יצוא קנדה, "קזחסטן הצליחה לפתח קשרים מסחריים עם קנדה המבוססים על חוזקות משותפות בחקלאות ובתעשיות מיצוי", וישנו דגש מוגבר בייצוא הקנדי של ציוד תעופה וחלל וטלקומוניקציה, כגון מטוסים אזוריים. ההתמקדות בחקלאות הובילה לכך שציוד קנדי זכה לכמעט 25% משוק החקלאות והמכונות בקזחסטן.

הייצוא הקנדי לקזחסטן גדל בהתמדה, וגדל ב-50% ב-2007 והגיע לסך כולל של 182.7 מיליון דולר קנדי עבור אותה שנה, מ-138 מיליון דולר אמריקאי בשנת 2005. נכון לשנת 2008, פועלות בשוק 170 חברות קנדיות ויותר מארבעים בעלות נוכחות קבועה שם. קנדה היא גם בין עשרת המשקיעים הזרים המובילים במדינה, עם השקעות בסך יותר משני מיליארד דולר קנדי.

## נציגויות דיפלומטיות
* קנדה מחזיקה בקזחסטן שגרירות בנור-סולטן.
* קזחסטן מחזיקה בקנדה שגרירות באוטווה וקונסוליה בטורונטו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בית הכנסת בגזיאנטפ

ממוזער|שמאל|300 פיקסלים |בית הכנסת הריק
**בית הכנסת גזיאנטפ** (באנגלית:**Gaziantep Synagogue**; בטורקית: **Gaziantep Sinagogu**), הידוע גם כבית **הכנסת הגדול של גזיאנטפ**, הוא בית כנסת נטוש השוכן בעיר גזיאנטפ שבאזור הדרום מזרחי של טורקיה מצפון לגבול טורקיה–סוריה. בית הכנסת נסגר לאחר שחברי הקהילה היהודית של גזיאנטפ עזבו את העיר בשנות ה-70 של המאה העשרים ומאז הוא הוזנח. בשנת 2012 שיקם צוות של הקהילה היהודית בטורקיה והממשלה את בית הכנסת. בשנת 2014 הוא נפתח למבקרים. בדצמבר 2019 נערכה חגיגת חנוכה עם 200 חוגגים.

בית הכנסת הגדול של גזיאנטפ כולל שתי קומות, ויכול היה להכיל כמה מאות מתפללים. התאריך המדויק של בנייתו אינו ידוע. בסיס האבן של הבימה באמצע בית הכנסת ניתן לזיהוי בקושי. השרידים האחרונים של החופת ומעקות עץ עדיין במקום. ארון הקודש מעוטר בלוחות אבן וכתב עברי מצויר. עזרת הנשים ממוקמת על גבי שלוש קשתות אבן; חלק ממעקה העץ שרד.

## ראו גם
* רשימת בתי הכנסת בטורקיה
* גזיאנטפ
* יהדות טורקיה

## קישורים חיצוניים

* אוסף תמונות מקוריות של בית הכנסת גזיאנטפ, באתר מרכז היסטוריה יהודית
* הרבנות הראשית לטורקיה
* עיתון שלום - העיתון היהודי הראשי בטורקיה
* כתבה בעיתון "שלום" של הקהילה היהודית בטורקיה לרגל פתיחה בית הכנסת בגזיאנטפ כעבור 40 שנה לאחר שננטש
* בית הכנסת בגזיאנטפ כפי שהוא נראה בגוגל Street View - באפריל 2020

## הערות שוליים

קטגוריה:גזיאנטפ
קטגוריה:טורקיה: בתי כנסת
אתבעל השני

**אתבעל השני** (באשורית: **tu-ba-il**) היה מלך צור בן המאה ה־8 לפנה"ס. על שלטונו ידוע רק כי הוא העלה מנחה למלך האשורי תגלת־פלאסר השלישי, כנראה בשנת 738 לפנה"ס. באותה שנה או בשנה הבאה ירש אותו חירם השני, שהמשיך את מתן המנחה לאשורים.

יוסף בן מתתיהו, ההיסטוריון בן המאה ה־1 לספירה, סיפק בכתביו רשימת מלכים צוריים הכוללת תארוך, המתבססת על ההיסטוריון הצורי מנאנדרוס מאפסוס (תחילת המאה ה-2 לפנה"ס). הרשימה לא שלמה, ונמצא בה פער בין שנת 773 לפנה"ס בערך עד לתקופת שלטון אתבעל השני. ייתכן אפוא שמלכות אתבעל התחילה כמה עשורים לפני התיעוד האשורי משנת 738 לפנה"ס. אדוארד ליפינסקי  הציע ששלטונו החל כבר בסביבות 760, או שמלך לפניו מלך נוסף ששמו לא שרד. חיים תדמור הציע שהכתובת האשורית המתעדת את מנחת אתבעל לתגלת־פלאסר יכולה לתעד מנחה שהוגשה עוד ב־740 לפנה"ס.

במהלך המאה ה־8 לפנה"ס (לפחות עד סוף המאה) חלשה צור בהגמוניות על האי קפריסין, רובו ככולו, ואף סיפוח חלקים גדולים מהלבנט – תוך הכפפת צור לאשור – בימי תגלת־פלאסר והמרידות של המלכים אחרי אתבעל לא ערערו שליטה זאת. השם האשורי "ידננה" (הנגזר מהדנונה  האכאים) והתיעוד מימים אשוריים מתחילת המאה הבאה מעידים שהצורים שלטו על האי כשמלכיו וחלק ניכר מאוכלוסייתו היה איוני, והדבר מדגים את עוצמת הכוח הצבאי של הצי הצורי ותפקידו המוביל בסחר הימי במזרח הים התיכון במאה ה־8 לפנה"ס.

## הערות שוליים

קטגוריה:מלכים פיניקים
קטגוריה:צור
קטגוריה:שליטים תחת האימפריה האשורית החדשה
קטגוריה:אישים שחיו במאה ה-8 לפנה"ס
ידע סמוי

**ידע סמוי** או **ידע חבוי** – בניגוד לידע גלוי – הוא ידע שקשה לבטא או לזקק, ולכן קשה יותר להעבירו לאחרים באמצעות כתיבתו או תמלולו. זה יכול לכלול חוכמה, ניסיון, תובנה ואינטואיציה.

לדוגמה, הידיעה שלונדון נמצאת בבריטניה היא פיסת ידע *גלויה* ומפורשת; הנמען יכול לרשום אותו, להעביר אותו ולהבין אותו. לעומת זאת, היכולת לדבר שפה, לרכוב על אופניים, ללוש בצקים, לנגן בכלי נגינה או להשתמש בציוד מורכב – דורש ידע שלא תמיד ידוע *באופן גלוי* ובמפורש, ושקשה או בלתי אפשרי להעביר באופן מפורש לאנשים אחרים.

## דוגמאות
* אחת הדוגמאות המשכנעות ביותר לידע סמוי היא זיהוי פנים: ניתן לזהות פנים של אדם אחר ולהבדילם מפנים של אנשים אחרים די בקלות. את הזיהוי הזה לא ניתן לתאר במילים.
* דוגמה נוספת לידע סמוי היא הרעיון של שפה טבעית: לא ניתן ללמוד שפה רק על ידי לימוד כללי הדקדוק. דובר שפת אם קולט אותה בגיל צעיר, וכמעט לחלוטין לא מודע לדקדוק הפורמלי שאותו ניתן ללמד באופן מפורש בגיל מאוחר יותר.
* דוגמאות נוספות הן איך לרכוב על אופניים או כמה חזק לקשור תחבושת. אלו דברים שניתנים ללמידה בעיקר באמצעות ניסויים אישיים.
* תהליך בסמר הוא דוגמה נוספת: הנרי בסמר מכר פטנט על תהליך ייצור הפלדה המתקדם שלו ולאחר מכן נתבע על ידי הרוכשים לאחר שלא הצליחו לגרום לו לעבוד. בסופו של דבר, בסמר הקים חברת פלדה משלו כי הוא ידע לעשות זאת, למרות שלא הצליח להעביר זאת למשתמשי הפטנטים שלו.

## ראו גם
* תורת ההכרה (אפיסטמולוגיה)
* זיכרון מרומז
* מפת מושגים

## הערות שוליים

קטגוריה:פסיכולוגיה קוגניטיבית
קטגוריה:ניהול ידע
קטגוריה:ידע
יחסי הונגריה–קזחסטן

**יחסי הונגריה–קזחסטן** הם יחסי החוץ בין הונגריה לקזחסטן. היחסים הדיפלומטיים בין המדינות כוננו ב-2 באפריל 1992. בשל התכונות ההיסטוריות, התרבותיות והלשוניות המשותפות, הפכה המדינה לאחת השותפות החברתיות-כלכליות החשובות ביותר של הונגריה.

## היסטוריה
הונגריה הכירה בעצמאות קזחסטן בשנת 1992.

קזחסטן פתחה את הקונסוליה הראשונה שלה בקרצג בפברואר 1998. העיירה חשובה מכיוון שהיא מרכז האזור שבו חיים רוב צאצאי קונס, קבוצה אתנית בעלת הקשרים הקרובים ביותר לקיפצ'קים הקזחים. הקונסוליה מקדמת את האינטרס של קזחסטן, מספקת שירותים אדמיניסטרטיביים לאזרחים קזחים ומשתפת פעולה הן עם השגרירות הקזחית והן עם העיר קרצג.

## ביקורים רמי דרג
* פברואר 2015 - שר החוץ פיטר שייארטו נפגש עם ראש הממשלה כרים מאסימוב
* מרץ-אפריל 2015 - ראש הממשלה ויקטור אורבן ביקר בקזחסטן יחד עם כמה שרים ופקידי ממשלה בכירים ונפגש עם הנשיא נורסולטן נזרבייב ועם ראש הממשלה קארים מזימוב
* אוקטובר 2015 - שגריר הונגריה בקזחסטן אנדראש בראני מסר את מכתב האמנה שלו לנשיא נורסולטן נזרבייב
* אפריל 2016 - זסולט צ'וטורה, סגן עוזר מזכיר המדינה האחראי על הפתיחה המזרחית ביקר באסטנה
* אוקטובר 2016 - שר האוצר מיהאלי ורגה יחד עם משלחת רשמית גדולה ו-30 נציגים של חברות הונגריות ביקרו בפורום עסקי באסטנה

## הסכמים בילטרליים
אזרחים הונגרים יכולים להיכנס לקזחסטן ללא ויזה לנסיעות שלא יעלו על 30 יום מאז 2017.

## נציגויות דיפלומטיות
* הונגריה מחזיקה בקזחסטן שגרירות באסטנה וארבע קונסוליות כבוד באטיראו, אקטובה, סימקנט ואלמטי.
* קזחסטן מחזיקה בהונגריה שגרירות בבודפשט.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ברזיל–קזחסטן

**יחסי ברזיל–קזחסטן** הם היחסים הנוכחיים וההיסטוריים בין הרפובליקה הפדרטיבית של ברזיל לרפובליקה של קזחסטן. שתי המדינות חברות באו"ם.

## היסטוריה
זמן קצר לאחר פירוק ברית המועצות, הכירה ברזיל בעצמאותה של קזחסטן ב-26 בדצמבר 1991. היחסים הדיפלומטיים בין שתי המדינות כוננו ב-22 בספטמבר 1993. בתחילה, היה מגע דיפלומטי מועט בין שתי המדינות, כאשר נציגי שתי המדינות נפגשו רק בפורומים בינלאומיים כמו באו"ם.

באוגוסט 2006 פתחה ברזיל שגרירות באסטנה (היום נור-סולטן). בשנת 2007 ערך נשיא קזחסטן נורסולטן נזרבייב ביקור רשמי בברזיל. הביקור זכה לגומלין עם הגעתו של נשיא ברזיל לואיז אינסיו דה סילבה לקזחסטן בשנת 2009. באוקטובר 2012, קזחסטן פתחה שגרירות בברזיליה.

ברזיל וקזחסטן חולקות עמדות דומות בנושאים גלובליים, כגון נושאים הקשורים לפיתוח בר-קיימא ולשימור הסביבה. ברזיל תמכה בכניסתה של קזחסטן לארגון הסחר העולמי וקיבלה תמיכה קזחית לתביעתה לקבל מושב קבוע במועצת הביטחון של האו"ם.

ישנן כמה חברות ברזילאיות הפועלות בקזחסטן, וכמה חברות ברזילאיות אחרות מעוניינות ליצור נוכחות במדינה לייצור ויצוא לשווקים של המדינות החברות במדינות חבר המדינות. חברת התעופה הקזחית הראשית, אייר אסטנה, מחזיקה ומפעילה יותר מעשרה מטוסי Embraer מתוצרת ברזיל.

## ביקורים רמי דרג
**ביקורים רמי דרג מברזיל לקזחסטן**
* הנשיא לואיז אינאסיו לולה דה סילבה (2009)
* שר החוץ אלויסיו נונס (2018)

**ביקורים רמי דרג מקזחסטן לברזיל**
* הנשיא נורסולטן נזרבייב (2007)
* שר החוץ ארלן אידריסוב (2013)

## הסכמים בילטרליים
ב-2018, שתי המדינות חתמו על הסכמים על הסגרה; העברה של מורשעים; וסיוע הדדי בתיקים פליליים.

## נציגויות דיפלומטיות
* ברזיל מחזיקה בקזחסטן שגרירות באסטנה.
* קזחסטן מחזיקה בברזיל שגרירות בברזיליה.

## הערות שוליים

קטגוריה:ערכים ללא קטגוריות פיזיות - יחסי חוץ
בן נריה

קטגוריה:שמות משפחה עבריים
קטגוריה:שמות משפחה פטרונימיים
נייבה (קולומביה)

**נייבה** (בספרדית: **Neiva**) היא בירת מחוז וילה שבקולומביה עם כ-357,392 תושבים.
## היסטוריה
נייבה נוסדה בשנת 1539 על ידי חואן דה קבררה אך ננטשה בשנת 1550 ונהרסה על ידי שבטים ילידים בשנת 1560. העיר נוסדה במיקומה הנוכחי בשנת 1612 על ידי דייגו דה אוספינה אי מדינילה. נייבה הפכה חשובה בתקופת הקולוניאליזם בגלל מיקומה האסטרטגי בנתיב הסחר בין מלכות המשנה של פרו לבוגוטה וקראקס.

ב-1967 נפגעה העיר קשות מרעידת אדמה בדרגה של 7.2 בסולם ריכטר. רעידת האדמה הרסה מספר מבנים בעיר ובהם בניין המושל.

מבחינה כלכלית, נייבה מהווה מרכז הפצה לאומי של מוצרי צריכה רבים כגון אורז, קפה, בקר, חלב, עור ומוצרים חקלאיים אחרים. בסמוך לנייבה פועל נמל התעופה בניטו סלאס המפעיל טיסות ליעדים מקומיים בקולומביה.

## ערים תאומות
* 
* 
* 
* 
* 
* 
* 
* 
* 
* 

## גלריה

קובץ:Catedral de Neiva.jpg|קתדרלת נייבה
קובץ:Gobernacion.jpg|משרד ממשלתי בנייבה
קובץ:Iglesia San Jorge, Neiva - panoramio.jpg|כנסיית סנט ג'ורג' בנייבה
קובץ:Office building in Neiva.jpg|בניין משרדים בנייבה
קובץ:On the main street.jpg|הרחוב הראשי בעיר


## קישורים חיצוניים

* 
* 

קטגוריה:מחוזות קולומביה: ערי בירה
קטגוריה:יישובים שהוקמו ב-1612